AIŠKINAMASIS RAŠTAS
DĖL SUTIKIMO PATIKSLINTI PANEVĖŽIO MIESTO SAVIVALDYBEI NUOSAVYBĖS TEISE PRIKLAUSANČIŲ SUSISIEKIMO KOMUNIKACIJŲ STATINIŲ RIBAS

2026-08-03
Panevėžys

1. Sprendimo projekto tikslai ir uždaviniai: 
Lietuvos Respublikos susisiekimo ministerija 2026 m. liepos 2 d. raštu Nr. 2ZP-1697 „Dėl žemės paėmimo visuomenės poreikiams projekto sprendinių, susijusių su Panevėžio miesto savivaldybės vietinės reikšmės keliais/gatvėmis, parengimo“  informavo, kad Lietuvos Respublikos Vyriausybei 2024 m. lapkričio 20 d. nutarimu Nr. 986 „Dėl projekto „Rail Baltica“ geležinkelių infrastruktūros Panevėžio geležinkelio mazge susisiekimo komunikacijų inžinerinės infrastruktūros vystymo plano patvirtinimo ir žemės paėmimo visuomenės poreikiams pagal projekto „Rail Baltica“ geležinkelių infrastruktūros Panevėžio geležinkelio mazge susisiekimo komunikacijų inžinerinės infrastruktūros vystymo plano sprendinius procedūros pradžios“ patvirtinus projekto „Rail Baltica“ geležinkelių infrastruktūros Panevėžio geležinkelio mazge susisiekimo komunikacijų inžinerinės infrastruktūros vystymo planą (toliau – Vystymo planas), pradėta žemės paėmimo visuomenės poreikiams procedūra ir pradėtas rengti žemės paėmimo visuomenės poreikiams projektas.
Lietuvos Respublikos susisiekimo ministerijos 2026 m. rugpjūčio 7 d. raštu Nr. 2ZP-4094 „Dėl 2026 m. liepos 2 d. rašto Nr. 2ZP-1697 tikslinimo“ patikslino 2026 m. liepos 2 d. raštą Nr. 2ZP-1697 ir informavo, kad į Vystymo plano sprendiniais visuomenės poreikiams numatytą paimti teritoriją (žemę) patenka lentelėje nurodyto Panevėžio miesto savivaldybei priklausančio vietinės reikšmės kelio/gatvės (inžinerinių statinių), įregistruoto Nekilnojamojo turto registre ir kadastre  ruožas:

	Eil. Nr. 
	Kelio/gatvės statinio unikalus numeris
	Kelio/gatvės pavadinimas
	Kelio/gatvės ilgis, km 
	Kelio/gatvės statinio ruožas, patenkantis į visuomenės poreikiams numatytą paimti teritoriją*

	1. 
	4400-2291-7211
	Kelias (gatvė) – Bernatonių gatvė
	0,056
	0,042 km – 0,056 km 


*preliminarus ruožo ilgis, kuris bus patikslintas kadastrinių matavimų metu. 

Minėtame rašte prašome Panevėžio miesto savivaldybės sutikimo kelią/gatvę (inžinerinį statinį) patikslinti, t. y. kelią/gatvę sutrumpinti iki žemės paėmimo visuomenės poreikiams teritorijos ribos, tai pagreitintų ir palengvintų žemės paėmimo visuomenės poreikiams projekto rengimą ir įgyvendinimą (nereikėtų rengti minėto statinio padalijimo projekto, atlikti perdavimo-perėmimo procedūrų ir kita). Savivaldybei pritarus, tikslinamo kelio/gatvės (inžinerinio statinio) kadastro duomenų bylą parengs žemės paėmimo visuomenės poreikiams projekto rengėjas UAB „Tyrens Lietuva“. Kadastro duomenų byla bus parengta ir įrašas Nekilnojamojo turto registre ir Nekilnojamojo turto kadastre bus patikslintas žemės paėmimo visuomenės poreikiams projekto rengimo ir įgyvendinimo metu ir jam skirtomis lėšomis.

2. Siūlomos teisinio reguliavimo nuostatos, laukiami rezultatai: 
Savivaldybei nuosavybės teise priklausančio turto savininko funkcijas, vadovaudamasi įstatymais, įgyvendina Savivaldybės taryba.
Paruoštas Savivaldybės tarybos sprendimo projektas, kuriuo siūloma sutikti, kad, būtų patikslinti Panevėžio miesto savivaldybei nuosavybės teise priklausančio susisiekimo komunikacijų statinio – Bernatonių g. (unikalus Nr. 4400-2291-7211, registro Nr. 44/1401232) – kadastro duomenys, sutrumpinant šio statinio ribas iki žemės paėmimo visuomenės poreikiams teritorijos ribos.

3. Lėšų poreikis ir šaltiniai:
Savivaldybė išlaidų neturės.
4. Sprendimui priimti reikalingi pagrindimai, skaičiavimai ar paaiškinimai:
     Priėmus Savivaldybės tarybos sprendimą, būtų pagreitintas ir palengvintas žemės paėmimo visuomenės poreikiams projekto rengimas ir įgyvendinimas.

5. Kieno iniciatyva parengtas sprendimo projektas:
Sprendimo projektą parengė Turto valdymo skyrius.
PRIDEDAMA:
1. Lietuvos Respublikos susisiekimo ministerijos 2026 m. liepos 2 d. rašto Nr. 2ZP-1697 „Dėl žemės paėmimo visuomenės poreikiams projekto sprendinių, susijusių su Panevėžio miesto savivaldybės vietinės reikšmės keliais/gatvėmis, parengimo“ nuorašas, 5 lapai.
2. Lietuvos Respublikos susisiekimo ministerijos 2026 m. rugpjūčio 7 d. rašto Nr. 2ZP-4094 „Dėl 2026 m. liepos 2 d. rašto Nr. 2ZP-1697 tikslinimo“ nuorašas, 3 lapai.

2. Nekilnojamojo turto registro duomenų bazės išrašų kopija, 2 lapai.
Turto valdymo skyriaus vyriausiasis specialistas
           
Albertas Dragūnas
